hu hu hu hu hu hu en de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en
Aktualitások - Civitas Fidelissima Történelmi Vetélkedő
Véget ért a Civitas Fidelissima Történelmi Vetélkedő
Nyolc középiskolás csapat mérte össze tudását a 100 évvel ezelőtt Sopron és környékén megtartott népszavazásnak emléket állító Civitas Fidelissima Történelmi Vetélkedő döntőjében.
A vetélkedő során az ország számos pontjáról érkező diákok megismerhették a népszavazás előzményeit, kimenetelét annak gazdasági és társadalmi hatásait és átfogó képet kaphattak e fontos korszakról.
A megnyitón Sopron város nevében Dr. Farkas Ciprián polgármester köszöntötte a Hűség Városába érkező csapatokat.
A szervezők úgy álmodták meg a vetélkedőt, hogy az játékos formában élményszerűen hozza közelebb a 100 évvel ezelőtti eseményeket a középiskolás generációhoz. Ezt szem előtt tartva a diákoknak a döntő során különböző változatos feladatok megoldásával kellett bizonyítaniuk rátermettségüket, hiszen nemcsak a tudásukra, hanem kreativitásukra, elszántságukra és ügyességükre is szükség volt a megmérettetés során.
A verseny fővédnöke Hajnal Gabriella, a Klebelsberg Központ elnöke a döntő zárásaként beszédében kiemelte, hogy különös lehetőség a diákoknak kreatív versenyeken megmérettetni magukat. Ezeken a tudáspróbákon nem kizárólag a lexikális tudásukat mutathatják be, hanem például előadó készségeiket és személyiségük más oldalát is fejleszthetik.
A versenyen mindenki a legjavát adta, a változatos feladatok komoly kihívások elé állították a diákokat. A történelmi vetélkedőt végül a dunaújvárosi Széchenyi fiúk nevű csapat nyerte. A dobogós helyen végző csapatok értékes nyereményekkel gazdagodtak, emellett az Emberi Erőforrások Minisztériuma és a Klebelsberg Központ felajánlásából két különdíj is kiosztásra került, de a helyezést el nem érő csapatok is - a feledhetetlen soproni élmények mellett - hasznos jutalmakkal zárták a versenyt.
A végeredménye a következőképpen alakult:
I.hely: Széchenyi Fiúk – Dunaújvárosi Széchenyi István Gimnázium
II.hely: BelvárTrió – Békéscsabai Belvárosi Általános Iskola és Gimnázium
III.hely: NagyMaSzab – Győri Révai Miklós Gimnázium és Kollégium
IV.hely: Hazatértek - Salgótarjáni Madách Imre Gimnázium
V. hely: Óvatos Duhaj - Újbudai Széchenyi István Gimnázium *
V.hely: VOKSopron - Berzsenyi Dániel Evangélikus (Líceum) Gimnázium és Kollégium /Sopron/*
/* az V. helyen azonos pontszám miatt holtverseny alakult ki/
VI.hely: Soproniak - Eötvös József Evangélikus Gimnázium, Egészségügyi Technikum és Művészeti Szakgimnázium /Sopron/
VII.hely: Tamási - Tamási Áron Általános Iskola, Gimnázium és Német Nemzetiségi Gimnázium
A helyezésekért járó díjakat Sopron Megyei Jogú Város Önkormányzata ajánlotta fel.
Legjobb kisfilmért járó különdíj: BelvárTrió - A díjat az Emberi Erőforrások Minisztériuma ajánlotta fel.
Legjobb divatbemutatóért járó különdíj: Hazatértek - A díjat a Klebelsberg Központ ajánlotta fel.
Minden csapatnak szívből gratulálunk!
A döntőn készült képek hamarosan megtekinthetők lesznek a Galéria menüpontban!
Copyright © 2022 | Minden jog fenntartva